AIŠKINAMASIS RAŠTAS

Molėtų rajono savivaldybės viešųjų paslaugų teikimo modernizavimas, skaitmeninio savivaldybės modelio sukūrimas ir GIS plėtra

1. Parengto tarybos sprendimo projekto tikslai ir uždaviniai:

Sprendimo tikslas – įvykdyti išankstines sąlygas, būtinas projektui „Molėtų rajono savivaldybės viešųjų paslaugų teikimo modernizavimas, skaitmeninio savivaldybės modelio sukūrimas ir GIS plėtra“ (toliau – Projektas) įgyvendinti. Sprendimu patvirtinamas ketinimas įgyvendinti Projektą, skyrus finansavimą.

Sprendimo uždavinys – priimti sprendimą įsipareigoti skirti visas tinkamas, kurių nepadengia projekto tinkamų finansuoti išlaidų dalis, išlaidas bei visas netinkamas finansuoti, tačiau būtinas Projektui įgyvendinti, išlaidas.

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nėra nustatomos.

1. Laukiami rezultatai:

Bus modernizuotos savivaldybės teikiamos viešosios paslaugos, skaitmenizuojant jų teikimui ir gavimui reikalingus duomenis bei viešai ir patogiai publikuojant Molėtų r. sav. interaktyvių žemėlapių portale. Projekto metu bus sukurtas skaitmeninis Molėtų rajono teritorijos modelis, apimantis 12 GIS žemėlapių su teritorijų planavimo dokumentais, viešųjų kelių bei kitų viešųjų teritorijų, kelio ženklų, želdinių išdėstymu ir jų priežiūros duomenimis, įvairia inžinerine infrastruktūra, savivaldybės turto objektais, melioracijos įrenginiais, medžioklės plotais, reklamos vietų ir leidimų, projektinės veiklos duomenimis. Bus atnaujinta GIS žemėlapių kūrimo, valdymo, viešo publikavimo programinė bei techninė įranga.

1. Lėšų poreikis ir jų šaltiniai:

Projekto biudžetas viso: 176 466,60 Eur, iš jų: 170 600,00 Eur Ekonomikos gaivinimo ir atsparumo didinimo priemonės ir Lietuvos Respublikos valstybės biudžeto lėšos; 5 866,60 Eur Molėtų rajono savivaldybės administracijos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.